Splinternuwe reeks mayonnaise op die rak | Maroela Media
Suid-Afrikaners is dol oor mayonnaise en daar is soveel maniere waarop ons dit in ons etes gebruik. Van hoendermayonnaise-toebroodjies tot slaaisouse, marinades, natuurlik aartappelslaai en nog vele meer. Westfalia Fruit Products het 'n splinternuwe reeks mayonnaise op die rak – heerlike romerig en propvol gesonde olies.
Nuwe lid van die familie
Westfalia, dié avokado-eksperts, is reeds bekend vir die gehalte avokado-produkte wat hulle vervaardig. Behalwe vir die produksie van vars avokado's, is hulle ook baie trots op die reeks Westfalia Avokado-olies en Guacamoles in hul stal. En nou is die mayonnaise-reeks 'n nuwe lid van die familie.
Daar is twee soorte Westfalia-mayonnaise beskikbaar – een word van avokado- en die ander van makadamia-olie vervaardig. Beide hierdie olies is bekend vir hul gesondheidseienskappe, danksy die hoë inhoud van mono-onversadigde vette (die gesonde vetsure wat ons moet inneem). Die goeie nuus is dat jy dit nou ook in die vorm van mayonnaise kan geniet.
Meer as net nog 'n mayo
Wat die reeks nog meer opwindend maak, is die wye keuse wat jy het. Kies tussen die Westfalia Avocado Oil Mayonnaise of Avocado Oil Mayonnaise Lite. Of dan Westfalia Macadamia Oil Mayonnaise of Macadamia Oil Mayonnaise Lite. Al vier mayo's in die reeks is heerlik glad met 'n ekstra romerige smaak. Net 100 % avokado- en makadamia-olies word saam met eiergele van vryloop-hoenders gebruik om dié smullekker kosbykomstigheid te vervaardig.
Kikker enige ete op
Gebruik die mayonnaise om gesonde olies op interessante maniere deel van jou gesin se etes te maak. Dis heerlik op 'n gebakte aartappel of smeer dit op 'n wrap, enige toebroodjie of hamburger en gebruik dit as doopsousie vir groenterepies in 'n kosblik of vir 'n piekniek. Geur 'n paar lepelsvol van die mayonnaise met 'n bietjie varsgekapte kruie, dalk 'n knippie kerriepoeier of 'n teelepel of twee korrelmosterd vir 'n vinnige doopsous. Of verdun die gegeurde mayo effens met melk vir 'n gesonde slaaisous. Het jy al patatwiggies in die skil, met enige van Westfalia se avokado-olies in die oond gerooster tot goudbruin en dit met blopsies Westfalia Mayonnaise geëet? Hemels! Onthou om 'n oopgemaakte bottel mayonnaise in die yskas te bêre.
Die mayonnaise is nog 'n trots Suid-Afrikaanse produk van Westfalia Fruit Products en is by uitgesoekte supermarkte beskikbaar. Dis geskik vir vegetariërs en dra ook Halaal-goedkeuring.
Volg gerus die #AVOEXPERTS op sosiale media vir die nuutste nuus oor al hul produkte en kreatiewe maniere om die Westfalia Avokado-olies, Guacamole en Mayonnaise te gebruik.